《铁山祠成二首 其一》
宋代·李新

千岭分岗一岭西，一峰骧首万峰低。仰看木杪楼台小，犹听云端甲马嘶。

暮角回风吹落叶，晓暾笼树转寒霓。要知血食无穷处，阴壑藏雷水绕溪。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。